Muhammed Mursi
Muhammed Mursi Isa el-Ajjat (20. august 1951, Šerkijja, sjeverni Egipat - 17. juni 2019. Kairo, Egipat) bio je prvi demokratski i slobodno birani predsjednik Egipta. Bio je predsjednik Stranke slobode i pravde, stranke koja je pobijedila na parlamentarnim izborima. Kao predsjednik, Morsi je u novembru 2012. izdao privremenu ustavnu deklaraciju koja mu je u stvari dala neograničena ovlaštenja i moć da donosi zakone bez sudskog nadzora ili revizije njegovih akata kao preventivni potez protiv očekivanog raspuštanja druge konstitutivne skupštine od strane sudije iz ere Mubaraka. Mursija je sa vlasti zbacila vojska 3. jula 2013., nakon masovnih protesta protiv njegove vladavine. 1. septembra 2013. godine, pokrenuto je suđenje zbog optužbi za podsticanje na smrtonosno nasilje. On je također imao suđenje za podsticanje na ubistvo, špijunažu, i udruživanje radi vršenja djela terorizma. Osuđen je bio na 20 godina zatvora, ali je oslobođen optužbe za ubistvo, 21 aprila 2015. 16. maja 2015 osuđen je na smrt od strane egipatskog suda zbog njegove uloge u bijegu iz zatvora Wadi el-Natrun za vrijeme revolucije 2011. godine, iako je sud izjavio da će izreći svoju konačnu odluku 2 juna. Prema službenim inofrmacijama egipatskih vlasti umro je 17. juna 2019. godine, u sudnici, nakon što mu je pozlilo tokom sudskog procesa koji se vodio protiv njega.